09/09/2011 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución de inscrición e publicación do convenio colectivo da empresa Emafesa (Empresa Mixta de Aguas de Ferrol, SA)

Visto o expediente do convenio colectivo da empresa EMAFESA (EMPRESA MIXTA DE AGUAS DE FERROL S. A., (código do convenio 15004052012003), que tivo entrada no Rexistro de Convenios Colectivos o día 12 de maIo de 2011, completado o día 24 de agosto de 2011, e subscrito o día 28.04.2011 pola representación da empresa e, pola parte social, polos membros do comité de empresa do sindicato UXT, que constitúen a súa maioría, e de conformidade co disposto no artigo 90 do Real Decreto Lexislativo1/1995, de 24 de marzo, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia Esta Xefatura Territorial de Traballo e Benestar, ACORDA Primeiro.-Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia Segundo.- Dispoñer a súa publicación no Boletín oficial da provincia da Coruña. A Coruña, 28 de agosto de 2011 O xefe territorial de Traballo e Benestar Elisa Teresa Aurteneche Serratosa O presente Convenio Colectivo será de aplicación a todos os traballadores e traballadoras da “Empresa Mixta de Augas de Ferrol”, e regulará as condicións laborais entre estes e a Dirección da Empresa. As disposicións contidas no presente Convenio Colectivo rexerán en tódolos centros de traballo abertos pola empresa “Emafesa” e aqueles outros que se poidan crear, situados no ámbito territorial da provincia de A Coruña, onde a empresa realiza as súas actividades de embalse, depuración, transporte, almacenamento, distribución de auga potable e saneamento. O presente Convenio terá unha vixencia de dous anos (2009-2010), iniciándose esta con efectos de 1 de xaneiro de 2009 e rematando o 31 de decembro de 2010. O presente Convenio prorrogarase ó seu termo de ano en ano automáticamente, se non fose denunciado con dous meses de antelación ó remate da súa vixencia inicial ou prorrogada. A denuncia deste Convenio deberá efectuarse por calquera das partes, mediante comunicación escrita á outra parte asinante e á autoridade laboral, segundo o previsto en canto a prazo no parágrafo anterior. En caso de prórroga por non ser negociado un novo Convenio experimentará unha suba salarial do IPC real. Este Convenio entrará en vigor o día da súa sinatura con independencia da data da súa publicación, mantendo o seu contido normativo en tanto en cando non se negocie un novo convenio. Establécese una xornada de computo anual de 1.740 horas. Con carácter xeral, en materia de traballo e descansos, estarase ó que, en cada momento, estableza a lexislación vixente. A empresa e os representantes dos traballadores e traballadoras negociarán o calendario laboral do ano seguinte no mes de decembro do anterior ano, publicando este no taboeiro dos diferentes centros de traballo. O calendario laboral deberá incluir necesariamente os días festivos oficiais (estatais, autonómicos e locais) e os horarios de traballo para cada réxime de xornada e, no seu caso a programación do réxime de quendas, reténs e as datas hábiles para o goce de vacacións e descansos compensatorios. Neste sentido a Empresa procurará que as quendas sexan rotativas entre os traballadores que desenvolvan unha mesma actividade. As retribucións dos grupos profesionais son as reflexadas nas Táboas retributivas recollidas nos Anexos I e II deste Convenio, que inclue a totalidade dos conceptos retributivos a percibir polos traballadores da empresa na súa actividade realizada en xornada ordinaria, a excepción dos que se expresan de seguido no apartado F): A) Salario base. Entenderase por salario base a retribución correspondente, en cada unha das categorías profesionais, a unha actividade normal por unidade de tempo, durante a xornada de traballo fixada neste Convenio. O salario base establécese diario o mensual, sendo o seu importe para cada categoría o reflexado nas Táboas retributivas recollidas nos Anexos I e II deste Convenio, e sempre referido á xornada legal establecida neste Convenio. Se a xornada de traballo fose inferior á disposta no presente Convenio, o salario base se percibirá na parte proporcional correspondente coa xornada parcial. B) Plus de transporte. Complemento indemnizatorio ou suplido: Para todo o persoal da empresa establécese un plus de transporte mensual de carácter extrasalarial, coma compensación dos gastos de desprazamento dentro da localidade, así como dende o domicilio ó centro de traballo. Este plus percibirase en doce mensualidades, sendo o seu importe para cada categoría o reflexado nas Táboas retributivas recollidas nos Anexos I e II deste Convenio. C) Plus Penoso. Establécese un plus de penosidades polas especiais condicións de prestación de servizos para determinadas categorías profesionais, según se concreta nas Táboas retributivas recollidas nos Anexos I e II deste Convenio. Este plus percibirase en doce mensualidades ou 365 días ao ano, sendo o seu importe para cada categoría o reflexado nas citadas Táboas Anexas. D) Pagas extraordinarias.- O salario estará composto por 14 pagas, das cales dúas delas serán extraordinarias, unha de verán que se devengará dende o 1 de xaneiro ata o 30 de xuño, aboándose o 15 de xuño, e a outra, de Nadal, que se devengará dende o 1 de xullo ata o 31 de decembro, aboándose o 15 de decembro. Ano 2009 Ano 2010 Domingo ETAP: 23,74 € 24,64 € Festivo ETAP: 33,92 € 35,21 € 24-25/12 e 31/12 – 1/1 ETAP: Segundo se recolle no artigo 15.3 Luns a venres: 12,43 € 12,90 € Sábados: 18,09 € 18,78 € Domingo-festivo, por día efectivo: 23,74 € 24,64 € Disponibilidade 24-25/12 e 31/12 – 1/1: Segundo se recolle no artigo 15.4 As cantidades establecidas para 24-25/12 e 31/12 – 1/1 serán acumulativas ás establecidas para domingos e festivos. Nocturnidade: Segundo se recolle no artigo 15.7 2.- Quebranto de moeda, recuento e conteo: O persoal que teña ao seu cargo e baixo a súa responsabilidade unha caixa, e polo tanto manexe dinero en efectivo, percibirá un plus de carácter extrasalarial en concepto de quebranto de moeda polas diferencias debidas a posibles erros nas súas liquidacións. Este complemento percibirase en doce mensualidades, sendo o seu importe para o ano 2009 de 50 euros mensuais; e para o ano 2010 a cantidade de 51,90 euros mensuais. Nos anteriores supostos, o importe das posibles diferencias monetarias será detraído na medida necesaria ata chegar a súa cobertura nas retribucións mensuais, unha vez comprobada a circunstancia. Se suspenderá o seu cobro cando motivos de calquera índole, voluntaria ou involuntaria, incluida a enfermedade ou accidente, impidan o desempeño das súas funcións ao perceptor. Non obstante, para que esta suspensión teña lugar a non realización de funciones debe durar polo menos, trinta días de forma continuada. O que sustitúa ao persoal que tivese dereito á percepción de quebranto de moeda, a lo menos trinta días, terá dereito ao cobro desta retribución en períodos cumpridos e conceptos mensuais, pola cuantía da percepción do persoal que sustitúa.3.- Complemento de xestión comercial: Establécese un plus de xestión comercial ao persoal directamente asignado a postos de atención ao público. Este complemento percibirase en doce mensualidades, sendo o seu importe para o ano 2009 de 80 euros mensuais; e para o ano 2010 a cantidade de 83,04 euros mensuais.4.- Complemento de lecturas: Establécese un complemento mensual de lecturas a aplicar sobre o número de lecturas efectivas reais que supere o 70%. Á porcentaxe de lecturas que sobrepase o promedio citado lle corresponderá unha cantidade de acordo coa seguinte escala: - Cantidade mensual máxima a percibir por este concepto: 150 euros (2009); 155,70 euros (2010). - Cantidade mensual mínima a percibir por este concepto: 60 euros (2009); 62,28 (2010). Para as porcentaxes de lecturas efectivas reais que superen o 70% a cantidade a percibir calcularase segundo a seguinte fórmula: C= 3P* – 150 (ano 2009) ó 155,70 (ano 2010) *Ano 2010 3,114P Sendo C= importe do complemento en euros. P= porcentaxe de lecturas efectivas, sempre maior ou igual de 70% e menor ou igual que 100% Enténdense como lecturas reais as lecturas correctas, sen contabilizarse as seguintes: -1 Non leída 1 Ruta incorrecta 2 Ausencia 11 Tapado 18 Contador ilocalizado 19 Finca ilocalizada 26 Batería sen chave 30 Non leído este período Este complemento percibirase en doce mensualidades.5.- Plus de turnicidade: Os traballadores que realicen a súa xornada laboral en turnos rotativos durante as 24 horas do día e durante os 365 días do ano, percibirán en concepto de Plus de turnicidade a cantidade de 1,30 euros por cada día efectivo traballado para o ano 2009; e para o ano 2010 a cantidade de1,35 euros por cada día efectivo traballado. A estes efectos enténdese por traballo a turnos aqueles traballos que requiran a execución dunha actividade permanente durante as 24 horas do día e durante os 365 días do ano. Estes traballadores disfrutarán do descanso semanal en unha data variable, entendéndose que as horas traballadas en sábados, domingos ou festivos forman parte da súa xornada laboral ordinaria anual de traballo, de acordo co cadrante de turnos establecido na empresa ou centro de traballo. Os traballadores que realicen a súa xornada laboral en turnos rotativos de mañana e tarde percibirán en concepto de Plus de turnicidade a cantidade de 1,08 euros por cada día efectivo traballado dentro do turno para o ano 2009; e para o ano 2010 a cantidade de 1,12 euros por cada día efectivo traballado dentro do turno.6.- Complemento por antigüedade: Por cada ano de antigüedade que os traballadores cumpran na empresa, percibirán en cómputo anual a cantidade resultante de aplicar a porcentaxe do 0,4% á retribución bruta anual establecida para a súa categoría profesional reflexada nas Táboas retributivas recollidas nos Anexos I e II deste Convenio. Este complemento se prorrateará entre as catorce mensualidades (12 ordinarias + 2 pagas extra). 7.- Horas extraordinarias: As horas extraordinarias retribuiranse co recargo do 75 por cento sobre o valor da hora normal. Para os anos 2009 e 2010 se aproban as táboas retributivas definitivas adxuntas como Anexos I e II. A actualización de salarios se efectuará dentro do mes seguinte á sinatura do presente Convenio. A empresa complementará ata o 100% do salario da empregada ou empregado con motivo da súa baixa por Incapacidade temporal derivada de accidente laboral dende o primeiro día da baixa. Así mesmo, a empresa complementará ata o 100% do salario do empregado, dende o primeiro día, con motivo de súa baixa por incapacidade temporal derivada de enfermedade común ou accidente non laboral, nos casos seguintes: a) Hospitalización acreditada (ingreso en centro hospitalario, non ambulatorio). b) Cando o traballador non sufrira unha baixa por incapacidade temporal derivada de continxencias comúns nos 365 días anteriores ao inicio da baixa. c) Intervención quirúrxica contemplada dentro do Réximen da Seguridade Social. Fora destes supostos, se o absentismo no ano anterior fose inferior ou igual ó 4,5 % (total días IT ano anterior / total plantilla indefinida ou con antigüedade superior a dous anos x días de alta na TXSS ano anterior), a empresa abonará o complemento ata o 100% a partires do décimo terceiro día da baixa, incluido. Se o absentismo no ano anterior fose superior ó 4,5%, a empresa abonará o complemento ata o 100% a partires do décimo sexto día de baixa, incluido. A bonificación empresarial, en calquera caso, só alcanzará á diferencia existente entre as prestacións económicas que lle correspondan ao traballador e que abone a Seguridade Social e o tanto por cento que se garantiza no presente artigo. A negativa do traballador aos recoñecementos médicos a cargo do persoal médico da Empresa ou do persoal especializado designado por éste ou pola Empresa con motivo de verificar o estado de enfermedade ou accidente do traballador que sexa alegado por éste para xustificar as súas faltas de asistencia, así como o retraso no cumprimento dos prazos legalmente establecidos para a entrega á empresa dos partes médicos de baixa e sucesivos de confirmación, será, como mínimo, motivo suficiente para anular totalmente o complemento económico á prestación da Seguridade Social durante o período que reste do proceso ata o alta médica. Anualmente, nas datas que a Empresa indique, e por conta desta, realizarase un recoñecemento médico completo. Así mesmo, as traballadoras terán dereito a un recoñecemento xinecolóxico anual. Será facilitado a cada empregado un resumo de dito recoñecemento médico. Así mesmo, os novos empregados, antes da súa admisión, serán sometidos a un recoñecemento médico. O traballador ou traballadora, previo aviso e xustificación, poderá ausentarse do traballo con dereito a remuneración por algún dos motivos e tempos seguintes: a) Por matrimonio: 15 días naturais ininterrompidos. b) Por matrimonio de fillos e fillas, irmáns, pais: un día natural. c) Por xestación ou parto: segundo a legislación vixente. d) Por paternidade: Trece días naturais. e) Por enfermidade grave ou falecemento de cónxuxe, fillos ou fillas, ou parentes ata segundo grao de consanguinidade ou afinidade, ou persoas que convivan co traballador ou traballadora: tres días. f) Quen, por razóns de garda legal, teña ó seu coidado algún menor de oito anos ou maior diminuído físico ou psíquico, terá dereito á diminución da súa xornada de traballo no tempo que o interesado estime preciso, con reducción proporcional das súas retribucións. g) Por traslado de domicilio habitual: un día natural. h) Para acudir a exames e demais probas de aptitude ou avaliación en centros oficiais (formación regrada): os días da súa celebración. i) O traballador ou traballadora cun fillo ou filla menor de nove meses terá dereito a unha hora diaria de ausencia do traballo. Este período de tempo poderá dividirse en dúas fraccións. j) Asuntos propios: Establécese un día para asuntos propios, ademais das vacacións anuais e ao marxe do calendario de festas, que non terá carácter de recuperable. Se poderá elexir libremente a data, respetando sempre as necesidades do servicio e coa única limitación de que non poderá acumularse ás vacacións anuais nin a festivos. O disfrute deste día deberá ser solicitado ó Xefe de Departamento notificándoo previamente cunha antelación mínima de 72 horas, debendo ser confirmado ou denegado (por causa xustificada de necesidade do servicio) nas 24 horas seguintes. En caso contrario se considerará como concedido. Coa finalidade de facilitar a relación de parentescos e os grados dos mesmos, inclúese como Anexo III do presente Convenio a táboa dos grados de parentesco. Aos efectos do disposto no presente artigo, considérase desprazamento a distancia de 120 kms. (ida). O traballador con a lo menos un ano de antigüedade na empresa terá dereito a que se lle recoñeza a posibilidade de situarse en excedencia voluntaria por un prazo non inferior a catro meses nin superior a cinco anos. Este dereito só poderá exercitarse de novo polo mesmo traballador unha vez transcurridos catro anos dende o final da anterior excedencia. O traballador excedente conserva só un dereito preferente ao reingreso nas vacantes de igual ou similar categoría á súa, que houbera ou se produxesen na empresa, e sempre que o solicite con a lo menos un mes de antelación ao término da excedencia. Todo o persoal suxeito a este convenio gozará dunhas vacacións anuais de 30 días naturais comezando, en calquera caso, o seu goce en día laborable. Con carácter xeral as vacacións concederanse durante os meses de xuño, xullo, agosto e setembro, con carácter rotativo. Os traballadores e traballadoras poderán trocar as súas vacacións comunicándollo á empresa con dous meses de antelación e sempre e cando realice o mesmo servicio que a persoa coa que as permute. A empresa proveerá, gratuitamente, ao persoal operario as prendas de traballo que deberán vestir no exercicio da prestación laboral. A roupa de verán terá que ser entregada ao longo do mes de maio do ano que corresponda, e a de inverno ao longo do mes de outubro, tamén do ano que corresponda. Para o persoal obreiro a roupa consistirá: Inverno: Dous pantalóns, duas camisas ou polos (á elección do traballador), unha cazadora, un xersei ou chaleco. Verán: Dous pantalóns, duas camisas ou polos (á elección do traballador) e unha cazadora. As botas de auga, botas de seguridade, traxe de auga, lubas e anoraq repartiránse segundo as necesidades particulares de cada traballador ou traballadora. Aos/as analistas proveeráselles de duas batas brancas ao ano ou en todo caso as que o seu estado ou deterioro así o recomenden. Aqueles aspectos das prendas de traballo que podan afectar á seguridade e hixiene serán sometidos a informe do Comité de Seguridade e Saúde antes de súa adquisición. As prendas de traballo renovaránse a petición do traballador ou traballadora segundo o seu uso ou deterioro, e previa entrega das prendas usadas. Os traballadores e traballadoras teñen o dereito a desenvolver a súa actividade laboral e profesional no idioma galego. Así mesmo, a empresa non empregará discriminacións nen estereotipos sexistas na linguaxe utilizada nas circulares ou calquera outra forma de comunicación.1. Nos postos de traballo sometidos a quendas (ETAP), e para os efectos da percepción dos pluses correspondentes, as quendas quedan do seguinte xeito: - Quenda de noite: dende as 23:00 horas do día anterior ata as 07:00 horas. - Quenda de mañá: dende as 07:00 horas ata as 15:00 horas. - Quenda de tarde: dende as 15:00 horas ata as 23:00 horas.2. A nocturnidade corresponderá ás horas comprendidas entre as 23:00 e as 07:00 horas. Percibirá a nocturnidade o persoal que realice normalmente en período nocturno unha parte non inferior a tres horas da súa xornada diaria de traballo, así como aquel que se prevea que pode realizar en tal período unha parte non inferior a un tercio da súa xornada de traballo anual.3. As quendas en Noiteboa, Nadal, Noitevella e Aninovo remuneraranse do seguinte xeito: - Tarde de Noiteboa e Noitevella: para o ano 2009: 33,92 €; e para o ano 2010: 35,21 €. - Noite de Noiteboa e Noitevella: para o ano 2009: 93,45 €; e para o ano 2010: 93,89 €. - Mañá de Nadal e Aninovo: para o ano 2009: 90,45 €; e para o ano 2010: 93,89 €. - Tarde de Nadal e Aninovo: para o ano 2009: 90,45 €; e para o ano 2010: 93,89 €. O resto de quendas non terán ningún complemento por estes conceptos.4. Disponibilidade en Noiteboa, Nadal, Noitevella e Aninovo. Os reténs para os días de Noiteboa, Nadal, Noitevella e Aninovo remuneraranse con 33,92 € no ano 2009 e 35,21 no ano 2010. O pago da disponibilidade para o grupo de fontanería e albanelería será o disposto no artigo 6. F.1 do presente Convenio.5. Domingo na ETAP: 23,74 € no ano 2009; e 24,64 € no ano 2010.6. Festivo na ETAP: 33,92 € no ano 2009; e 35,21 € no ano 2010.7. Nocturnidade: 1,26 €/hora efectiva no ano 2009; e1,31 €/hora efectiva no ano 2010. Serán beneficiarios desta axuda os fillos dos traballadores fixos de plantilla con idade igual ou inferior a 18 anos que cursen o ensino obrigatorio. A solicitude de axuda cursarase mediante o impreso que se estableza ó efecto, á que se achegará a seguinte documentación: a) Xustificante de terse matriculado no curso académico para o que se solicita a axuda. As cuantías das axudas serán satisfeitas por unha soa vez, por cada beneficiario e curso académico, e estarán condicionadas ao cumprimento dos requisitos anteriores, rexindo as seguintes cuantías: - Xardín de infancia (menos de 3 anos): 25,95 euros. - Preescolar ou educación infantil (3 a 6 anos): 31,14 euros. - Educación primaria ou 1˚ e 2˚ da ESO: 36,33 euros. - 3˚ e 4˚ da ESO, 1˚ bacharelato: 41,52 euros. - 2˚ bacharelato e Ciclo Formativo de Grao Superior: 46,71 euros. O importe máximo a percibir por traballador será de 93,42 euros. O prazo de solicitude da axuda está comprendido entre o 1 de setembro e o 20 de decembro de cada ano.1.- O persoal que o solicite por escrito terá dereito a percibir un anticipo a conta do traballo realizado durante a mensualidade na que se solicita, por un importe máximo de ata un 80% do salario devengado. Os anticipos concederanse o día 18 de cada mes, debendo solicitarse con 24 horas de antelación.2.- Anticipos de cancelación diferida: A Empresa comprométese a destinar unha cantidade máxima de 10.000 euros para que aqueles traballadores que o necesiten podan solicitar anticipos de cancelación diferida nas seguintes condicións: - Ser empleado fixo de plantilla. - Que haxa saldo suficiente no fondo que a empresa destina como máximo a este fin. - A cantidade máxima que se poderá conceder por traballador será de 1000 euros. - Ditos anticipos deberán solicitarse durante os 5 primeiros días hábiles de cada mes, facéndose efectiva a concesión, unha vez aprobada, o día 15 do mes no que se solicita. - O anticipo cancelarase no prazo máximo de 12 meses reténdose dos haberes mensuais de cada traballador os importes dos distintos vencementos. - A primeira retención se fará efectiva no mes seguinte de que se solicite o anticipo. - Se o traballador, antes da total cancelación do anticipo, cesara por calquera causa no servicio activo da empresa, se descontará a cantidade pendente de abonar do importe da liquidación dos devengos ata onde a mesma alcance. Se non alcanzase, o traballador comprometerase a liquidar a parte pendente de devolución nun prazo de dous meses a partires da data de baixa na empresa. - O anticipo devengará un xuro anual do 0%. - O traballador que disfrute dun anticipo de cancelación diferida non poderá solicitar outro ata a completa liquidación do anterior. - Mentres se disfrute dun anticipo de cancelación diferida o traballador non poderá solicitar os anticipos a conta regulados no apartado anterior. Cada membro do Comité de Empresa disporá dun crédito de 16 horas mensuais para o desenvolvimento das súas funcións representativas e sindicais. Estas horas poderán acumularse trimestralmente. En caso de solicitude de acumulación superior a 16 horas, a comunicación farase con 5 días de antelación á Dirección da Empresa. No resto dos casos a notificación farase segundo a legislación vixente. As partes negociadoras acordan establecer unha comisión paritaria como órgano de interpretación, conciliación e vixilancia do cumprimento do presente convenio. A comisión estará integrada paritariamente por dous representantes da parte social pertencentes ó Comité de Empresa e por dous representantes da parte económica. As partes poderán contar con asesores e xuntaranse a instancia de calquera delas cantas veces sexa necesario, debendo celebrarse a xuntanza dentro dos cinco días seguintes á convocatoria. Serán funcións específicas da comisión paritaria as seguintes: a) Interpretación do Convenio. b) Vixilancia do cumprimento do Convenio. c) Estudio e valoración das novas disposicións legais de promulgación posterior á entrada en vigor do presente convenio que puidesen afectar ó seu contido. d) Cantas outras actividades tendan a unha eficacia práctica do convenio e a unha mellor solución interna dos conflictos. As reunións da comisión paritaria non se descontarán do crédito de horas sindicais. As dúbidas e diverxencias que poidan xurdir sobre a aplicación deste convenio serán sometidas á comisión mixta paritaria, antes de presentar a reclamación pertinente ante a xurisdicción competente. Dita comisión deberá emitir un informe e a súa resolución no prazo máximo de cinco días a partires do día en que foi solicitada. As funcións e actividades da comisión mixta paritaria non obstaculizarán en ningún caso o libre acceso á xurisdicción administrativa e contenciosa prevista na lei. As condicións pactadas no presente Convenio Colectivo constituirán un todo orgánico e indivisible e, aos efectos de aplicación práctica, serán consideradas globalmente no seu conxunto e cómputo anual. Estas condicións sustituirán, compensarán e absorberán todas aquelas condicións que existisen no momento da súa entrada en vigor, calquera que fose a súa orixe e naturaleza, manténdose o presente convenio nos seus propios términos, no modo e condicións que quedan pactadas. Respetaranse as condicións máis beneficiosas que os traballadores teñan recoñecidas, a título persoal, pola Empresa, ó entrar en vigor este convenio colectivo, consideradas no seu conxunto e cómputo anual. Primeira.- Serán normas supletorias as legais de carácter xeral, ademais do Convenio Estatal das Industrias de captación, elevación, conducción, tratamento, distribución, saneamento e depuración de augas potables e residuais publicado no BOE de 24 de agosto de 2007 ou aqueles posteriores que o podan sustituir. Segunda.- As condicións pactadas no presente Convenio Colectivo refírense á realización da xornada máxima ordinaria que en cada momento veña establecida legalmente, polo que se aplicarán proporcionalmente en función da xornada que se realice. Terceira.- Todas as referencias feitas no texto do Convenio aos traballadores, fillos, e outras referencias aparentemente realizadas ao xénero masculino, aos efectos de una maior simplificación na redacción do texto, enténdense feitas a un xénero neutro, é dicir, tamén afectan ao xénero femenino, salvo nos supostos en que por imperativo legal correspondan á Muller traballadora.